Ovo se događa samo jednom u šesnaest godina.
Bit će toliko blizu crnoj rupi da će joj brzina doseći skoro 3% brzine svjetlosti.
Rekao sam svojoj ženi: 'Moram ti reći nešto — stvarno je tamo.'
ESOcast 173: Prvi uspješni test Einsteinove opće teorije relativnosti u blizini supermasivne crne rupe
Otkad je Einstein izdao svoju opću teoriju relativnosti u 1915.,
znanstvenici su krenuli u stogodišnji pohod da dokažu da je u pravu... ili u krivu.
S ovim ciljem na umu, ESO je uvježbavao svoje teleskope na sakrivenom čudovištu
u središtu Mliječnog puta već četvrt stoljeća.
Ovaj svemirski div je supermasivna crna rupa, četiri milijuna puta masivnija od Sunca,
okružena usko povezanom grupom zvijezda.
Sada, nakon epske 26-godišnje kampanje,
učinci Einsteinove opće teorije relativnosti su opaženi direktno po prvi puta oko ove supermasivne crne rupe.
Doduše, astronomi nisu zainteresirani samo za to da okriju je li Einstein bio u pravu.
Također žele iskoristiti ova mjerenja da testiraju naše najosnovnije znanje o svemiru.
Potpune teorije o postanku svemira — kako se svemir mijenja
se baziraju na jednoj filozofskoj i osnovnoj pretpostavci, koja je to da zakoni fizike
vrijede svugdje u svemiru, i u bilo kojem trenutku u svemiru.
Dok na Zemlji možemo samo dokazati da ovi zakoni fizike vrijede sada i pod određenim uvjetima.
Tako da je u astronomiji vrlo važno da provjerimo vrijede li ti zakoni fizike
kada je gravitacijsko polje puno snažnije.
Pripreme za ovo otkriće započele su početkom 2018., kada su astronomi otputovali na ESO-v opservatorij u Paranalu
da izvedu mjerenja jednog od najekstremnijih laboratorija gravitacije.
Vidite središte našeg Mliječnog puta, gdje pretpostavljamo da bi se mogla nalaziti crna rupa
sa zvijezdama koje oko nje kruže.
A ove zvijezde su objekti koje mjerimo, ako to hoćete tako reći. One testiraju gravitaciju crne rupe.
Ima jedna posebna zvijezda koju pratimo već — vjerovali ili ne — 25 godina.
Ova zvijezda, koja se zove S2, je nedavno prošla vrlo blizu crne rupe, brzinom većom od 25 milijuna kilometara na sat.
Astronomi su bili spremni i čekali su da na što bolji način iskoriste ovu jedinstvenu priliku,
koristeći ESO-ve vrhunske instrumente.
U proljeće 2018., jedna od naših najboljih zvijezda koja putuje oko crne rupe u središtu galaksije
stvarno dolazi što je najbliže moguće crnoj rupi, i to je ono što želimo promatrati, događaj koji želimo pratiti.
Kako bismo napravili ova mjerenja, morali smo pogurati ESO-v Very Large Telescope do njegovih granica.
Trebamo dobiti jako oštre slike, a najbolji način za to je da napravimo velike teleskope.
Čak i uz impresivnu veličinu Very Large Telescope-a,
jedini način da precizno izmjerimo iznimno brzi put S2 oko supermasivne crne rupe
je bio da radimo zajedno na inovativnoj tehnologiji teleskopa.
Stvaramo super-teleskop — u ovom slučaju on je promjera 130 metara.
Svjetlost svih četiri Unit Telescope-a Very Large Telescope-a je bilo sakupljano zajedno u GRAVITY instrumentu,
što je astronomima dalo preciznost koju su trebali.
Sva četiri teleskopa rade skupa.
Ovo spaja svjetlost iz sva četiri teleskopa, ovo je GRAVITY.
Ona mjeri kretanje koje je kao da astronaut na Mjesecu miče džepnu svjetiljku otprilike 10 cm.
GRAVITY je radila zajedno s još dva ESO-va impresivna instrumenta da otkrije učinak koji se zove gravitacijski crveni pomak.
On je vidljiv kada je svjetlost sa zvijezde rastegnuta na dulje valne duljine
zbog vrlo snažnog gravitacijskog polja crne rupe.
Za ovo otkriće korištena je kombinacija tri ESO-va instrumenta:
NACO, SINFONI, i GRAVITY, i sva tri su jedinstvena.
Doduše, nije bilo nimalo lako uhvatiti sitne detalje gravitacijskog crvenog pomaka.
Uh. Bio je to jako dugi put. Bilo je jako, jako teško.
To je duga priča — vrlo neravna! Nije uvijek lako, ali je vrlo izazovno.
Ovo je prvi put da je ovo odstupanje od predviđanja jednostavnije Newtonove gravitacije
bilo opaženo u kretanju zvijezde oko supermasivne crne rupe
i to je rezultat godina suradnje između ESO-a i drugih institucija.
Ovo je jedna od velikih prednosti ESO-a, i način na koji ESO funkcionira.
Uvijek postoji jako snažna suradnja između ESO-a i instituta u njegovim državama članicama,
što je jedinstveno na svijetu jer omogućuje ESO-u i članicama ESO-a da ostvare projekte kao što je GRAVITY.
Zahvaljujući ESO-vim međunarodnim suradnjama i instrumentima,
astronomi su svjedočili spektaklu zvijezde koja je projurila kraj supermasivne crne rupe,
što im je podarilo savršen svemirski eksperiment da provjere naše razumijevanje fizike.
Više od stotinu godina nakon što je izdao rad u kojem je predstavio jednadžbe opće teorije relativnosti,
još jednom smo pokazali da je Einstein bio u pravu,
u ekstremnijem laboratoriju no što bi on ikada mogao zamisliti!
Prijepis: ESO; prijevod: Ivana Kurečić